Pielikums

**Ieteikumi ģimenes ārstiem**

**„Pārskata par vakcinācijas kalendāra ietvaros vakcinētajām personām” aizpildīšanai**

Aizpildot 2022. gada pārskatu „Pārskats par vakcinācijas kalendāra ietvaros vakcinētajām personām”, lūdzam ievērot šādus norādījumus:

1. Reģistrēto pacientu imunizācijas statusu izvērtē atbilstoši situācijai 2022. gada pēdējā nedēļā (līdz 31. decembrim).
2. Pacientu vakcinācijas statusa noskaidrošanai atlasa un pārbauda visu uzskaitē esošo attiecīgā vecuma personu veidlapas Nr.063/u „Profilaktiskās potēšanas karte” vai citu medicīnisko dokumentāciju par personas imunizācijas datiem.
3. Uzskaita visus attiecīgā vecuma pacientus neatkarīgi no imunizācijai izmantoto vakcīnu finansēšanas avota (valsts apmaksāto vakcināciju un vakcināciju kā maksas pakalpojumu).
4. Pārskata tabulas trešajā ailē *„Reģistrēto pacientu skaits”* uzrāda 2022. gada decembra pēdējā nedēļā ģimenes ārsta prakses uzskaitē faktiski esošo pacientu skaitu, atbilstoši norādītajam vecumam (1, 2, 8, 13 (meitenes un zēni), 15 gadi, kā arī pieaugušie 25 gadi un vecāki).

***Piemērs:*** *Vecuma grupā „1 gads” 3.ailē norāda visus uzskaitē esošos bērnus, kuru vecums 31.decembrī ir no 1 gada līdz 1 gadam 11 mēnešiem 29 dienām.*

1. Ceturtajā ailē *„Vakcinēto pacientu skaits”* uzrāda personu skaitu, kas līdz 31.decembrim ir saņēmušas 2.ailē norādīto vakcināciju.

***Piemērs:*** *Ģimenes ārsta uzskaitē decembra pēdējā nedēļā ir seši bērni viena gada vecumā, no kuriem četri saņēmuši 3 potes pret B hepatītu, viens bērns saņēmis tikai 2 potes (sakarā ar kontrindikāciju slimības dēļ) un viens bērns nav saņēmis nevienu poti (sakarā ar rakstiski noformētu atteikumu). Tātad trešās ailes attiecīgajā laukā ieraksta „6” un ceturtās ailes attiecīgajā laukā ieraksta „4”. Bērnu, kurš nav saņēmis 3.poti, uzskaita 6.ailē („Nevakcinēto pacientu skaits ” – „kontrindikācija”), bet bērnu, kurš nav saņēmis nevienu poti, uzskaita 7.ailē („Nevakcinēto pacientu skaits” – „rakstiski noformēts atteikums”).*

1. Vakcinēto personu skaits katrā attiecīgajā vecuma grupā (4.aile) nedrīkst pārsniegt reģistrēto pacientu skaitu (3.aile), kā arī 4., 5., 6., 7. un 8.ailes summa nedrīkst pārsniegt reģistrēto pacientu skaitu (3.aile).
2. Aizpildot 4.aili par pieaugušo vakcināciju pret difteriju un stingumkrampjiem, uzskaita personas, kurām pēdējo 10 gadu laikā pabeigts vakcinācijas kurss (trīs potes) vai veikta balstvakcinācija.
3. Piektajā – astotajā ailē attiecīgi norāda nevakcinēto personu skaitu: pacients ir pārslimojis attiecīgo infekciju; pacientam ir medicīniska kontrindikācija pret attiecīgo vakcināciju; ģimenes ārstam ir iesniegts rakstiski noformēts atteikums no vakcinācijas; cits iemesls (piem., pacients ir aicināts uz vakcināciju, bet nav ieradies)

***Piemērs:*** *No pieciem pierakstītajiem bērniem vecuma grupā „1 gads” viens bērns nav saņēmis 3.poti pret B hepatītu, jo nav ieradies uz poti nezināmu iemeslu dēļ – tabulas pēdējā ailē „cits iemesls” norāda „1”.*

1. Ja ģimenes ārsta prakses medicīniskajā dokumentācijā nav informācijas par pacienta vakcinācijas statusu pret attiecīgo slimību, šādu pacientu neieskaita nedz vakcinēto, nedz nevakcinēto personu skaitā. Līdz ar to starpība starp reģistrēto pacientu skaitu un vakcinēto/nevakcinēto pacientu kopskaitu norādīs uz pacientu skaitu, kuru vakcinācijas statuss ārstam nav zināms.

***Piemērs:*** *Ģimenes ārsta praksē reģistrēti 999 pacienti vecumā no 25 gadiem (3.aile), no tiem 600 pēdējo 10 gadu laikā ir saņēmusi 3.poti vai balstvakcināciju pret difteriju un stingumkrampjiem (4.aile), bet 300 nav vakcinēti (5.-8. aile), tad jāsecina, ka par 99 pacientu vakcinācijas statusu ģimenes ārstam nav datu:*

|  |  |  |  |  |
| --- | --- | --- | --- | --- |
| *Vecums* | *Vakcinācija* | *Reģistrēto pacientu skaits (ģimenes ārsta praksē pierakstīto pacientu skaits decembra pēdējā nedēļā)* | *Vakcinēto**pacientu**skaits* | *Nevakcinēto pacientu skaits* |
| *pār-slimoja* | *kontr-indikācijas* | *rakstiski**noformēts**atteikums* | *cits**iemesls* |
| *1* | *2* | *3* | *4* | *5* | *6* | *7* | *8* |
| *Pieaugušie 25 gadi un**vecāki* | *Difterija un stinguma krampji 3. pote vai balst-vakcinācija* | *999* | *600* | *0* | *5* | *50* | *245* |

Vēršam Jūsu uzmanību, ka veidlapa „Pārskats par vakcinācijas kalendāra ietvaros vakcinētajām personām” *MS Word* formātā ir pieejama SPKC mājas lapā, sadaļā „Profesionāļiem”, apakšsadaļā „Vakcinācija” *Veidlapas vakcinācijas rezultātu uzskaitei un vakcīnu pasūtījumiem*:

<https://www.spkc.gov.lv/lv/profesionali/infekcijas-slimibas1/par-vakcinaciju>

Iepriekš pateicamies par sadarbību un ceram, ka Jūs izmantosiet apkopoto informāciju imunizācijas aptveres izvērtēšanai Jūsu prakses pacientiem, tajā skaitā salīdzināšanai ar iepriekšējā gada vakcinācijas aptveri, nevakcinēto personu vakcināciju kavējošo faktoru analīzei un nepieciešamo pasākumu veikšanai, lai uzlabotu imunizācijas rādītājus.